لو تركت الحزن من للحزن غيري
من يشيل الهم في الدنيا سواي
العذاب اصبح بهالدنيا مصيري
و الألم من مولدي عايش معاي
كل ما شديت للفرحة مسيري
ردّت جروحي تدوّر عن خطاي
تصرخ الآمال في رجوى أثيري
لكن الأيام ما تسمع نداي
أبذل الأشواق لاجل ارضي ضميري
و ابتدي بالحب و انهيبه عطاي
كن هالافراح مكتوبة لغيري
و انكتب في صفحة أيامي شقاي
ماني بدنيا عذابي مستخيري
تفرض الدنيا علي أحيا عناي
أبتعد و الحزن يتبع خطّ سيري
و ان لقيت الدرب ضاعتبي مناي